புறச்சித்தாந்த சைவம்
{{சைவ சமயம்}}
 '''புறச்சித்தாந்த சைவம்''' என்பது, [[சைவ சித்தாந்தம்|சித்தாந்தம்]] அல்லாத எல்லா [[மந்திரமார்க்கம்|மந்திர மார்க்கச்]] சைவப்பிரிவுகளையும் குறிக்கப் பயன்படும் சொல்லாகும்.
 
 ==தோற்றம்==
 சைவமானது, [[ஆதிமார்க்கம்]], [[மந்திரமார்க்கம்]] எனும் இருபெரும் பிரிவுகளைக் கொண்டது. ஆதிமார்க்கத்தின் மூன்றாம் தலைமுறையான [[காபாலிகர்|காபாலிகம்]], மந்திரமார்க்கத்துடன் உரையாடியதன் பயனாக, அதில் புறச்சித்தாந்தம் எனும் தனிப்பிரிவுகள் தோன்றின என்பது ஆய்வாளர் முடிவு.&lt;ref&gt;{{cite book | title=Flood, G. D. (2005). The tantric body: the secret tradition of Hindu religion. IB Tauris.}}&lt;/ref&gt; சித்தாந்தம் போலன்றி, தனியே சிவனை வழிபடாமல், சக்தியையும் போற்றிய - அல்லது சக்திக்கு ஒருபடி அதிக முன்னுரிமை அளித்த மந்திர மார்க்க சைவப்பிரிவுகள் &quot;புறச்சித்தாந்தம்&quot; என்று வகைபிரிக்கப்பட்டுள்ளன. இவற்றின் பெருக்கமே &quot;சாக்தம்&quot; எனும் தனிப்பிரிவை உருவாக்கியதா, அல்லது சாக்தமும் சைவமும் ஒன்றாகவே பண்டுதொட்டு இணைந்து வளர்ந்துவந்தனவா என்பது இன்றும் ஆய்வாளர் மத்தியில் சர்ச்சைக்குரிய ஒன்றாகவே இருந்துவருகின்றது. புறச்சித்தாந்தப் பிரிவுகளில் ஒன்றாக இருந்த குலமார்க்கம் அல்லது [[கௌல சைவம்|கௌலம்]] எனும் சைவ - சாக்தப் பிரிவு, தனிச்சாக்தப்பிரிவாக பின்னாளில் வளர்ந்தது என்பதை பல ஆதாரங்கள் மூலம் அறியமுடிகின்றது.&lt;ref&gt;{{cite book | title=McDaniel, J. (2004). Offering Flowers, Feeding Skulls: Popular Goddess Worship in West Bengal. Oxford University Press.}}&lt;/ref&gt;
 
 ==பிரிவுகள்==
 
 புறச்சித்தாந்தப் பிரிவுகள், [[பைரவர்|பைரவனுக்கே]] அதிக முன்னுரிமை அளிப்பன. அதன் வழிபாட்டில் பயன்படும் அனைத்துத் தேவதைகளும் பெரும்பாலும் உக்கிரதேவதைகளே. புறச்சித்தாந்த சைவத்தின் நூல்கள் பொதுவாக &quot;பைரவ தந்திரங்கள்&quot; என்று அறியப்படினும் அவை தாம் உருவாக்கிய கிளைநெறிகளுக்கேற்ப பலவகைப்படுகின்றன. இன்று &quot;[[காஷ்மீர சைவம்]]&quot; என்று அறியப்படுவது, பல புறச்சித்தாந்தப் பிரிவுகளின் தொகுதி ஆகும். முக்கியமான புறச்சித்தாந்தப் பிரிவுகளைக் கீழே காணலாம்:
 [[படிமம்:Devi standing, with a four-armed Shiva prostrating, 19th century.jpg|thumb|வாமமார்க்கத் தெய்வங்கள், தும்புருவும் நான்கு சோதரிகளும், தேவியின் முன்னிலையில்.]]
 ===[[வாம சைவம்|வாமம்]]===  
 ஜயை, விஜயை, அஜிதை, அபராஜிதை ஆகிய நான்கு தேவியரையும் அவர்களின் தமையன் தும்புருவையும் வழிபடும் பிரிவு. விநாசிகம், தேவீதந்த்ர ஸத்பாவசாரம் என்பவை முக்கியமான தந்திரங்கள்.
 
 ===[[தட்சிண சைவம்|தட்சிணம்]]===  
 சுவச்சண்ட பைரவரை வழிபடுவது. அவர் தேவியான அகோரேசுவரியும் முன்னிலைப்படுத்தப்படுவதுண்டு. &quot;ஸ்வச்சண்ட தந்திரம்&quot; என்பது இவர்களுக்குரிய ஆகம நூல்.
 
 ===[[யாமள சைவம்|யாமளம்]]=== 
 கபாலீச வைரவரும் அகோரேசுவரியும் இவர்களது வழிபடுதெய்வங்கள். சில யாமள நூல்கள், அகோரேசுவரியை, சண்டகபாலினி என்று அழைக்கின்றன. பிரமயாமள தந்திரம்/பிசுமத தந்திரம், பிங்களாமத தந்திரம் முதலானவை இவர்களுக்குரியவை.
 
 ===[[நேத்திர சைவம்|நேத்திரம்]]=== 
 &quot;அம்ருதேசவிதானம்&quot; அல்லது &quot;மிருத்யுஜித்&quot; என்று இப்பிரிவினர் தம்மை அழைத்துக்கொள்வதுண்டு. சிவமும் சக்தியும், அமிர்தேசுவரன் - அமிர்தலட்சுமி என்றபெயரில் இவர்களால் போற்றப்படுகின்றனர். பொ.பி 700 - 850 ஆண்டுகளுக்கிடைப்பட்ட &quot;நேத்திர தந்திரம்&quot; என்பது இவர்களது முதனூல்.
 [[படிமம்:Indian - Cosmic Shiva - Walters W901.jpg|thumb|தட்சிணநெறியின் இறைவன் சுவச்சண்ட வயிரவர்.]]
 ===[[திரிகம்]]=== 
 பரை, அபரை, பராபரை எனும் மூன்று தேவியரும் மாத்ருஸத்பவரும் இவர்களது வழிபாட்டுக்குரியோர். இன்றைய [[காஷ்மீர சைவம்|காஷ்மீர சைவத்தின்]] முக்கியமான கிளை. மாலினிவிஜயோத்தரம், சித்தயோகேஸ்வரிமதம், தந்திரசத்பவம் முதலான தந்திரநூல்கள் இவர்க்குரியவை.
  
 ===[[குப்ஜிகா|குப்ஜிகம்]]=== 
 குப்ஜிகையும் நவாத்ம பைரவரும். குப்ஜிகாமத தந்திரம் எனும் நூல் இவர்க்குரியது. நேபாளத்தின் [[தெராய்]] பகுதியில் இன்றும் வழக்கிலிருப்பது.
 
 ===காளிகுலம்===
 &quot;காலசங்கர்ஷணி&quot; என்ற பெயரில் [[காளி]]யைப் போற்றுவது. வங்கப்பகுதியில் பிரசித்தமானது. ஜ்யத்ரதயாமளம்/ சிரச்சேதம்/ தந்த்ரயாமள பட்டாரிகை போன்ற நூல்களும், காளிகுல க்ரமஸத்பாவம் முதலான கிரம நூல்களும் இவரால் போற்றப்படுகின்றன.
 
 ===ஸ்ரீகுலம்===
 [[திரிபுரசுந்தரி|இலலிதையை]] வழிபடுவோர்.தென்னகத்தினர். ஸ்ரீவித்தியா வழிபாடும், நித்யஷோடசீகார்ணவம், யோகினீஹ்ருதயம் முதலிய தந்திரங்களைப் போற்றுவதும் இவர் வழக்கம்.
 
 இவற்றில் இறுதி நான்கும், &quot;சிஞ்சினிதந்திரம்&quot; எனும் நூலில் சாக்தக் கிளைநெறிகளாகச் சொல்லப்படுபவை. எனினும், குப்ஜிகநெறியும் திரிகமும் சமகாலத்தில் சைவக்கிளைநெறிகளாகவே கருத்திற்கொள்ளப்படுகின்றன.&lt;ref&gt;{{cite book | title=Dyczkowski, M. S. (1989). The canon of the Saivagama and the Kubjika Tantras of the western Kaula tradition. Motilal Banarsidass Publ.}}&lt;/ref&gt;
 
 ===பூத காருட தந்திரங்கள்===
 பேயோட்டுதல், விடமிறக்குதல், இயற்கையைக் கட்டுப்படுத்தல், மழை பொழிவித்தல் முதலான மீமாந்தச் செயல்களுடன் தொடர்பானது. நூல்வடிவில் மட்டும் கிடைப்பன. தந்த்ரசமுச்சயம், க்ரியாகாலகுணோத்தரம் முதலான தந்திரங்கள்.
 
 ==உசாத்துணைகள்==
 &lt;references/&gt;